हिन्दू धर्म में मंगलसूत्र को महिलाओं की सुहाग की निशानी के रूप में जाना जाता है। पहले के समय मे मंगलसूत्र मुख्यतः काले, लाल मोतियों की माला के रूप में मिलते थे, परन्तु समय के साथ जैसे अन्य चीजों में बदलाव आया है वैसे ही मंगलसूत्र का स्वरूप भी बदल गया है। नई-नई डिज़ाइनो के मंगलसूत्र बाजार में आ गए हैं। आज मंगलसूत्र की कीमत भी लाखों तक पहुँच गई है। लड़कियों में मंगलसूत्र को लेकर काफी क्रेज देखने को मिलता है, ऐसे में जब बात बॉलीवुड सेलेब्रिटीज के मंगलसूत्र की हो तो उनका एक्स्ट्राऑर्डिनरी होना तो लाज़मी है।
आज हम आपको कुछ ऐसी ही बॉलीवुड सेलेब्रिटीज़ के बारे में बताने जा रहे हैं, जिन्होंने एक्स्ट्राऑर्डिनरी मंगलसूत्र पहने हुए हैं। चलिये अब जानते है कि इस लिस्ट में कौन-कौन सी बॉलीवुड एक्ट्रेसेस शामिल हैं.
माधुरी दीक्षित नेने – माधुरी दीक्षित 1999 में डॉक्टर श्रीराम नेने के साथ शादी के बंधन में बंधी थीं। डॉक्टर नेने ने माधुरी को जो मंगलसूत्र पहनाया था उसकी कीमत थी 8.5 लाख रुपये।
काजोल – काजोल ने 1999 में अजय को अपना हमसफर बनाया था। अजय काजोल की शादी मराठी रीति-रिवाज से हुई थी, जिसमें काजोल ने हरे रंग की साड़ी पहनी थी। अजय द्वारा काजोल को पहनाए गए मंगलसूत्र की कीमत 21 लाख रुपए थी।
करिश्मा कपूर – करिश्मा कपूर 2003 में बिजनेसमेन संजय कपूर के साथ शादी के बंधन में बंधी थीं। संजय ने करिश्मा को जो मंगलसूत्र पहनाया था उसकी कीमत 17 लाख रुपए थी।
शिल्पा शेट्टी कुंद्रा – शिल्पा शेट्टी व बिजनेसमैन करण कुंद्रा की शादी 22 नवंबर 2009 में हुई थी। उनकी शादी पूरे शाही अंदाज में हुई थी। वैसे तो करण ने जो मंगलसूत्र शिल्पा को पहनाया था वो देखने मे काफी सिंपल नजर आ रहा था पर उसकी कीमत थी पूरे 30 लाख रुपये।
ऐश्वर्या राय बच्चन – ऐश्वर्या राय और अभिषेक बच्चन ने साल 2007 में विवाह के बंधन में बंधकर एक दूसरे को अपना हमसफर बनाया। इससे पहले इन दोनों ने ढाई अक्षर प्रेम के, कुछ ना कहो, गुरू और 'उमराव जान' जैसी फिल्मों में एक साथ काम किया था। शादी के बाद ऐश-अभिषेक, अमिताभ बच्चन के साथ तिरुपति बालाजी के दर्शन करने गए थे। जहाँ उनका मंगलसूत्र नजर आया था, जिसकी कीमत 45 लाख रुपए है।
अनुष्का शर्मा – कुछ वक्त पहले ही शादी के बंधन में बंधे विराट और अनुष्का सोशल मीडिया पर छाए हुए है। हर सोशल मीडिया प्लेटफॉर्म पर विराट-अनुष्का की तस्वीरे देखने को मिल जाती है। इनकी शादी की तस्वीरें भी सोशल मीडिया पर शेयर की गई थी। तस्वीरों में अनुष्का बेहद खूबसूरत नजर आ रही थीं। उनकी ड्रेस और ज्वेलरी सब्यसाची ने डिजाइन की थी। शादी के बाद अनुष्का फ्लोरल ड्रेस पहने एयरपोर्ट पर नजर आई थीं। उस वक्त उन्होंने विराट के नाम का मंगलसूत्र भी पहना हुआ था। अनुष्का के मंगलसूत्र की कीमत करीब 52 लाख रुपए है।